Smile Beanie (6 Colors) – The Hoodie Hut
Smile Beanie (6 Colors)
Beige - $12.95Black - $12.95Gray - $12.95Navy - $12.95Red - $12.95Wine - $12.95
Dark Gray Boss Girl Leggings Blink in die oog | Spokie sny Spoor
Blink in die oog
October 8, 2014 VerrassendNuut	19 Comments
Die oog van die dier op ‘n foto is gewoonlik dit wat jou aandag gryp en jou siel warm woel.
Ek lees dat indien jy nie die blink in ‘n oog vasgevang kry nie kan jy maar die foto weggooi of in jou emosionele file stoor. Dis natuurlik makliker gesê as gedaan, want net soos die mens, draai die dier ook sy kop weg teen skerp lig of trek ‘n sluier oor die oog.
Vanuit die donkerkamer by die huis spring daar soms gelukkies uit. Hierdie oë is vasgevang gedurende April 2014 in die Krugerwildtuin. Die kanse is dus goed dat hulle vandag nog rondloer deur die ruig blare of waterdruppels in hierdie asemrowende wildernis.
Verleidende lang oogwimpers van die kameelperd
Die oog van die rooibok is ‘n spieël waarin jy kyk
Kyk diep in die oog hier bo, jy sal die voertuig asook ‘n ander bok daarin sien. Let ook op die doudruppel wat vroegoggend nog hang aan ‘n haartjie aan die onderste ooglid.
Bloedsuiers in kreukels om die oog
Bosluise ry saam hierdie witrenoster (ceratotherium simum) in die Satara omgewing. Let ook die vliegie op die boonste lid van die oog. Dis dus nie net die lens van die kamera wat jagmaak op die blink in die dier se oog nie. Die renoster is gewoonlik hardkoppig en weier soms om op te kyk. Gewoonlik steur hul hulself min aan gebeure rondom hulle en sal ongestoord voortwei.
Glans in die oog van die seekoei
Seekoeie is lief om na jou te staar en lewer gewoonlik goeie skynsels in oë op.
Satara sebra hings met manjifieke huid en oop gesig
Sebra’s is rasserig en baie prikkelbaar. Hul deurdringende gerunnik, kwa-ha! kwa-ha! kan selfs snags in die donker oerwoud gehoor word.
Daar is natuurlik niks so mooi soos die knipoog van die son wat tussen rimpels in die water na jou terugweerkaats nie …
Sabie rivier sonsondergang
Tuur deurdringend na die oog – dit spreek van die siel se lewe of dood.
(Fotos deur Blommie – April 2014 Kruger)
Previous PostKruger – warm op die spoorNext PostBy die waters
19 thoughts on “Blink in die oog”
Daar is iets in die sonsondergang oor water wat my elke keer aantrek. Oorblyfels van ‘n oervrees vir die donker?
Dankie vir jou lees hier! Oorblyfsels van ‘n oervrees vir die donker? Nou laat jy my wonder wat kon gebeur het …. Ja, sonsondergange bly spesiaal.
(Smile) – mooi afrikaans geskryf!!!
Pragtige fotos, die hele lot!
DAnkie de Wets Wild, verrassend om ‘n inloer van julle pro’s af te kry!
Nee wat Spokie, glad nie Pro’s nie, net gelukkig om partykeer op die regte tyd op die regte plek te wees en die kamera in fokus te kry 😀
I have clicked to follow your blog, but unfortunately I don’t understand Afrikaans – but will enjoy your pictures. 🙂 (Ek can nie Afrikaans praat nie)
Welcome dendymactoodle – your my first English girl! Well, if you cant speak Afrikaans your wrighting in Afrikaans is sharp! Yes, there will be lot of pictures!
Aha nou het ek jou ook opgespoor… Nou is ons in vir besigheid
Aha!! So bly om uiteindelik jou pienk blommetjie te sien. Dis net wat hierdie site nodig gehad het …
Ek weet nie hoekom dit so moeilik was nie
Geniet jou naweek Vat maar ‘n warm dingetjie saam
Dankie perdebytjie. Jy is ‘n inspirasie vir my! Hiers in elkgeval alreeds meer voete as op litnet. Dankie jou voorstel.
Ahaa,ek het jou gevind! Welkom hierdie kant.Jy gaan dit baie geniet.Ons is nie baie nie,maar jy kan gerus kyk vir wie ek almal volg en dan “follow” gaan kliek by hulle.Voor jy jou oe uitvee het jy ‘n hele aanhang.
Pragtige inskrywing en jou foto’s is wonderlik,veral die rooibok se oog…dis besonders!
Pragtig gestel – woorde en fotos!
Dankie scrapydo vir jou inloer. Waardeer.